18/04/2022 | Administración LocalMunicipal
Moeche
Aprobación definitiva da modificación da Ordenanza reguladora da cesión e uso dos locais municipais as asociacións ou entidades veciñaisAprobación definitiva da modificación da Ordenanza reguladora da cesión e uso dos locais municipais as asociacións ou entidades veciñais

Ao non haberse presentado reclamacións durante o prazo de exposición ao público, queda automaticamente elevado a definitivo o Acordo plenario inicial, de data 17 de febreiro de 2022, aprobatorio da Ordenanza municipal reguladora da Cesión de uso dos locais municipais as asociacións ou entidades veciñais, cuxo texto íntegro se fai público, para o seu xeral coñecemento e en cumprimento do previsto no artigo 70.2 da Lei 7/1985, de 2 de abril, de Bases do Réxime Local. O elemento asociativo configúrase na actualidade como clave no proceso de construción dunha sociedade máis participativa e máis democrática e como factor esencial para o progreso social. Por tanto resulta necesaria a participación da cidadania, a través das entidades veciñais e asociacións que compoñen o tecido asociativo do noso Concello para preservar e enriquecer a riqueza social e cultural da comunidade, ao mesmo tempo que tratar das cuestións que afecten aos distintos sectores sociais aos que representen. É neste marco onde o Concello de Moeche desprega a súa acción de fomento do tecido asociativo, solucionando as necesidades das asociacións a través da autorización para o uso especial do dominio público municipal. Preténdese pois promocionar a realización de actividades autoxestionadas de interese social coa cesión, voluntaria e gratuíta, do uso de locais e equipamentos que sexan de titularidade municipal ou, naqueles de titularidade non municipal, sobre os que o Concello posúe algún dereito. A presente normativa ten como finalidade regular e facilitar ás entidades sociais sen ánimo de lucro unha sede social ou un espazo, onde poidan desenvolver as súas actividades e conseguir os obxectivos expresados nos seus estatutos, ao mesmo tempo que o devandito espazo supoña un punto de encontro para os seus membros e de referencia para a cidadanía en xeral. Tratándose de bens de titularidade municipal ou sobre os que o Concello posúe algún dereito, susceptibles de ser utilizados por unha pluralidade de asociacións do Concello, correspondelle a competencia exclusiva de decidir quen poderán ser beneficiarios das cesións, atendendo a criterios obxectivos e de dispoñibilidade de espazo. Correspondelle ao Concello as facultades de tutela e a estes efectos se han de establecer as medidas e normas básicas de organización, sen detrimento de a autonomía que as entidades que os ocupen nese momento poidan ter O obxecto desta Ordenanza é a regulación das cesións temporais dos locais municipais propiedade deste Concello e daqueles sobre os que ostente algún dereito, que se relacionan no ANEXO I da presente ordenanza. Ademais, tamén se regula o uso que deles haxan de facer os particulares ou entidades cesionarias. As cesións de uso terán por finalidade proporcionar ás entidades sociais un espazo onde poidan desenvolver as súas actividades e conseguir os seus obxectivos estatutarios, sempre con vocación de estabilidade e continuidade. A cesión e o uso dos locais deberán estar orientados cara aos seguintes fins:  Fomentar o uso de lugares comunitarios e de encontro entre a veciñanza, asociacións, colectivos e demais elementos integrantes da vida municipal.  Propiciar a posta en marcha de actividades culturais, formativas, informativas, educativas e lúdicas que desenvolvan no municipio as distintas asociacións.  Optimizar os recursos municipais dispoñibles para estas cesións. As cesións serán de dous tipos:  Cesión de uso con carácter puntual para unha ou varias actuacións concretas.  Cesión de uso con carácter temporal polo tempo acordado entre as partes. O réxime xurídico establecido en virtude da presente Ordenanza fundaméntase no disposto no Real Decreto 1372/1986, de 13 de xuño, polo que se aproba o Regulamento de Bens das Entidades Locais, e no non previsto nos citados textos normativos, estarase ao regulado na lexislación administrativa de carácter xeral que resulte de aplicación. Sen prexuízo das competencias reguladas na Lei 7/1985, de 2 de abril, Reguladora das Bases de Réxime Local e o Real Decreto 2568/1986, de 28 de novembro, polo que se aproba o Regulamento de organización, funcionamento e réxime xurídico das Entidades Locais, as actuacións relativas ao otorgamiento de autorizacións e demais consideracións sobre a utilización dos locais xestionaraas e resolveráas a Alcaldía ou, no seu caso, a Xunta de Goberno Local se actúa con competencias delegadas pola Alcaldia. Trátase da cesión de uso dun local municipal realizada con carácter puntual, para unha ou varias actuacións concretas.7.1.- Esta cesión poderá realizarse a favor de persoas físicas ou xurídicas, que necesiten un local para realizar actividades concretas que teñan que ver coa vida do municipio.7.2.- Asi mesmo, poderanse ceder temporalmente os locais a veciñanza do Concello, para a realización de actividades particulares, as persoas solicitantes deberán pagar a prezo público establecida na Ordenanza reguladora do prezo público pola prestacion de servicios e a utlización de instalacions municipais para a realizacion de actividades.7.3.- A cesión do local para a realización de actividades puntuais, concederase, mediante resolución da Alcaldia, á entidade ou particular solicitante previa presentación de instancia xeral e posterior estudo por parte do Concello de Moeche.7.4.- No caso de que a actividade a desenvolver teña carácter lucrativo os solicitantes deberán pagar o prezo público establecido na ordenanza vixente na materia. As cesións dun local municipal con carácter puntual deberanse solicitar nas oficinas do Rexistro do Concello de Moeche, presentando un escrito dirixido á Alcaldía, con polo menos 10 días naturais de antelación á data prevista de realización da actividade e será resolto directamente pola Alcaldía, ou o seu suplente legal. Neste escrito faranse constar os seguintes extremos:  Apelidos e nome ou razon social do solicitante.  DNI/CIF.  Apelidos, nome e DNI da persoa responsable da actividade.  Actividade a realizar.  Local que se solicita.  Data e horario da actividade.  Persoas asistentes previstas.  Compromiso da persoa solicitante de deixar o local nas mesmas condicions en que o recibiu e facerse cargo de todos os danos que poidan producirse no mesmo como consecuencia da actividade.  No caso de que o solicitante sexa un particular deberase acreditar a veciñanza no Concello, que se comporbará de oficio polo servizos municipais. No caso de que as actividades para realizar teñan unha duración superior a 1 día, deberase presentar o escrito de solicitude cunha antelación de 15 días, de forma que polo Concello poida aprobarse a programación xeral de utilización dos espazos con certa antelación. O Concello avaliará todas as solicitudes e formulará unha proposta de repartición segundo os locais dispoñibles. A estos efectos:  Terán preferencia na concesión de solicitudes aquelas que teñan como finalidade a realización de actividades en beneficio da veciñanza do municipio, que previamente estivesen programadas, fosen periódicas e que estivesen realizadas por asociacións ou entidades incluídas no Rexistro municipal.  Se soamente se dese unha destas condicións, terá preferencia o tipo de actividade.  Cando coincidan o tipo de actividade e de solicitante, terase en conta a orde de entrada da solicitude no Rexistro municipal.  As solicitudes realizadas polos veciños para a realización de actividades de carácter particular só se concederan no caso de que non exista ningunha solicitude de outra natureza, e poderán ser revogadas, cunha semana de antelación a sua celebración, en caso de presentarse algunha solicitude para o uso do local que cumpra os requisitos establecidos no apartado 1, na mesma data e horario. As persoas das cesións de carácter puntual deberán cumprir as seguintes obrigacións:  Pagar, no seu caso, o prezo público establecido na Ordenanza reguladora prezo público pola prestacion de servizos e a utlización de instalacions municipais para a realizacion de actividades. Quedaran exentas desta obrigación as entidades rexistradas no Rexistro municipal de asociacions veciñais, sempre e cando as actividades a realizar señan de interese xeral para a veciñanza.  No caso de que a actividade a realícen menores de idade, sempre haberá unha persoa adulta responsable.  No caso de certas actividades que necesitan dun seguro específico, deberase indicar expresamente, achegándo copia da póliza coa solicitude.  Se existisen danos, estes correrán a cargo do responsable da agrupación, entidade ou asociación ou do particular que solicitou a cesión do local.  O Concello esixirá sempre a existencia dun responsable da actividade que se encargará segundo cada caso de: horarios, recollida do local tras a realización da actividade, limpeza, control de luces, billas, etc. Debe terse en conta que o local deberá quedar en adecuadas condicións para o seu uso por outras asociacións ou particulares. Trátase da cesión de uso dun local municipal realizada cunha duración mínima dun ano, con carácter gratuíto e en precario, sen que en ningún momento poida considerarse que a mesma constitúa dereito económico ou arrendaticio a favor de calquera das partes.11.1.-Para acceder ao uso dos locais será condición que a entidade interesada non teña ánimo de lucro, teña a súa sede no Concello de Moeche e que estea inscrita no correspondente Rexistro da Xunta de Galicia e no Rexistro Municipal de Asociacións do Concello de Moeche. Ademais, será necesario que as mencionadas entidades teñan como finalidade o ben común dos veciños e veciñas a través das súas diversas manifestacións.11.2.-Considérase que unha entidade ou asociación non ten ánimo de lucro cando así figura nos seus estatutos e non desenvolve actividade económica ningunha ou, de desenvolvela, o froito desa actividade se destína única e exclusivamente ao cumprimento das finalidades de interese xeral establecidas nos seus estatutos, sen repartición de beneficios, directos ou indirectos entre os seus asociados ou terceiros.11.3- Excepcionalmente, en caso de que, unha vez resoltas todas as solicitudes, quedasen locais baleiros, poderase ceder o uso a entidades:  Que aínda estando inscritas no Rexistro Municipal de Asociacións do Concello de Moeche non podian ser consideradas como entidades sen animo de lucro de acordo co indicado no apartado 2 do presente artigo.  Que, aínda que non figuren inscritas no Rexistro Municipal de Asociacións do Concello de Moeche, nin teñan a sua sede no Concello sexan entidades sen animo de lucro e realicen actividades que resulten beneficiosas para a veciñanza do Concello. Neste suposto as entidades beneficiarias viran obligadas a pagar o prezo público fixado na Ordenanza reguladora do prezo público pola prestacion de servicios e a utlización de instalacions municipais para a realizacion de actividades para contribuir os gastos de mantemento do local.12.1.- As entidades interesadas na cesión de uso con carácter temporal dun local municipal presentaran no Rexistro do Concello a seguinte documentación: 12.1.1.- Cando a solicitude se realice por primeira vez.  Solicitude de cesión de uso, na que se indicará: 1. Denominación da asociación.2. NIF.3. Nº de inscrición no Rexistro de Entidades Veciñais.4. Local que desexan utilizar.5. Finalidades da entidade.6. Apelidos, nome e DNI da persoa responsable da entidade que actuará como interlocutor do Concello.7. Memoria anual de actividades a realizar.8. Fotocopia compulsada do DNI do/a representante legal.9. Fotocopia compulsada do NIF da entidade. No suposto de entidades que non estan rexistradas no Rexistro municipal de asociacions, deberan achegar, ademais a segunite documentación.  Certificado de incripción no Rexistro de asociacions da Comunidade Autonoma de Galicia.  Orixinal ou copia dilixenciada dos estatutos da entidade, debendo conter expresamente a súa descrición como entidade sen fins lucrativos e a definición do seu ámbito sectorial e/ou territorial de actuación.12.1. 2.- No caso de renovación, as Asociacións presentara un escrito no Rexistro Xeral do Concello de Moeche no que comunicarán a sua intencion de continuar coa actividade, acompañado Memoria anual de actividades a realizar.12.1.3.- Aquelas entidades que non presenten, no prazo indicado a solicitude de renovaciòn entenderase que renuncia ao uso do local, e deberan abandonalo antes do dia 31 de decembro do anos correspondente, neste caso poderaselle conceder o uso do local a calquera outra asociación que o solicite.12.1.3.- No caso de que dúas ou mais entidades soliciten o mesmo local, terá prioridade a asociación que xa o viñera ocupando con antelación, e, de non ser o caso priorizarase a antiguidade na inscripción no Rexistro Municipal de Entidades.12.2.- Prazos  En ambos os casos, a solicitude presentarase durante o mes de outubro.  A resolución de concesión ou renovación para o uso dos locais a favor das asociacións solicitantes, farase efectiva entre o 1 e o 30 de novembro, mediante acordo adoptado pola Xunta de Goberno.  Durante o mes de decembro asinaranse os convenio de cesión correspondentes. A formalización documentarase no convenio correspondente mediante a firma da Alcaldesa ou concelleiro/a en quen delegue e o representante/presidente/a de a asociación, colectivo ou grupo. A cesión terá unha vixencia dun ano renovable automaticamente ano a ano ata un máximo de dez anos. Transcorrido este período poderase renovar previa solicitude por parte do colectivo ou asociación e posterior autorización do Concello. Pola súa parte, as entidades que desexen deixar de utilizar o local cedido deben comunicalo ao Concello mediante escrito asinado polos seus representantes presentado en sede electrónica cunha antelación mínima dun mes. Polo seu carácter de precario, o Concello de Moeche poderá extinguila en calquera momento motivadamente, sendo causa de rescisión do convenio o incumprimento deste nalgunha das súas obrigacións, a non utilización do local durante máis de seis meses, agás causa de forza maior, así como o incumprimento dalgún dos artigos que se citan sen indemnización, previo requirimento ao interesado cun mes de antelación. Neste caso, con carácter previo á rescisión, o Concello daralle audiencia á asociación. O dereito fundamental da asociación cesionaria será o de utilizar e manter en óptimas condicións o local de forma gratuíta e permanente como sede social e para o exercicio dos fins para os que está creada. Serán obrigacións da entidade cesionaria no uso do local concedido as seguintes: 1. As entidades beneficiarias só poderán utilizar os locais para aquelas funcións ou actividades que lle sexan propias, atendendo aos seus obxectivos estatutarios. O acordo de cesión ou a autorización de uso poderá regular máis amplamente esta materia naqueles puntos que se estime oportunos.2. Queda prohibido a utilización dos espazos públicos cedidos mediante estes convenios para a realización de actividades económicas que non se contemplen nos estatutos da asociación, especialmente aquelas consideradas como molestas, insalubres, nocivas ou perigosas. No caso de que unha entidade estea interesada en contar con servizo de bar no local obxecto da cesión, deberá solicitalo o Concello para que, unha vez estudada a idoneidade do espazo, se concrete a mellor fórmula que compaxine as necesidades da asociación e o respecto ás normativas correspondentes.3. Cada entidade será responsable directa dos danos e prexuízos ocasionados a terceiras persoas nos espazos cedidos causados polos seus membros e usuarios, ben por acción ou por omisión, dolo ou neglixencia, tendo a condición de terceiro o propio Concello.4. Cada entidade deberá xustificar o ter concertada unha póliza de seguros que cubra a responsabilidade civil e tamén os posibles danos ocasionados no inmoble. O acordo de cesión ou autorización de uso; en función do previsible uso, número de asociados, valor do inmoble e outros factores obxectivos; establecerá o valor mínimo que deberá asegurar esta póliza. A Asociación beneficiaria deberá acreditar debidamente o pago da póliza de seguro, cuxos recibos poderán ser requiridos en calquera momento polo Concello. A cobertura mínima a garantir por cada un dos locais cedidos será de 15.000 euros.5. En ningún caso as entidades beneficiarias poderán ceder o uso do local a outra entidade ou particular.6. A permitir en todo momento ao Concello o exercicio da facultade de seguimento e inspección en canto a vixilancia do cumprimento desta ordenanza, da normativa vixente e do acordo de cesión ou autorización de uso, facilitando o acceso aos diversos espazos e proporcionando a información e documentación que sexa requirida.7. As entidades beneficiarias deberan comunicarlle o Concello, con copia da acta da reunión correspondente, do cambio de presidencia ou de xunta directiva ou de calquera cláusula dos estatutos que puidese afectar o convenio. Utilización dos locais axustándose sempre á Lei 7/2011, de 5 de abril, de actividades clasificadas e espectáculos públicos e outras medidas administrativas complementarias.8. Correspondellés ás entidades beneficiarias a conservación e mantemento do local nos termos que sinale o Concello e baixo a supervisión deste.9. Correspóndelles ás asociacións e colectivos manter en bo estado de hixiene o local cedido e observar a dilixencia debida no seu uso de maneira que non prexudiquen, poñan en perigo nin causen molestias aos outros cesionarios nin aos demais propietarios ou usuarios de vivendas e locais situados no mesmo inmoble ou arredores do local cedido.10. As asociacións non poderán realizar obras nin reformas nos locais, calquera que sexa a súa clase ou entidade, nin colocar rótulos ou obxectos de ningunha clase na fachada ou interior do local sen autorización expresa por parte do Concello, ao que deberán comunicar, de modo inmediato calquera dano ou deterioración que se ocasione no local e precise de reparación.11. O Concello non estará obrigado a abonar cantidade ningunha polas melloras que os cesionarios, con autorización expresa do Concello, realicen nos locais.12. O Concello non dirixe nin presta conformidade ás actividades que se realicen nos locais cedidos.13. As asociacións non teñen ningunha relación de dependencia co Concello, que non se fai responsable nin directa nin subsidiariamente dos danos materiais, persoais ou morais que poidan producirse dentro do local.14. No caso de diferentes locais nun mesmo edificio crearase unha Comisión Coordinadora formada por un integrante de cada asociación entre cuxas competencias estaría o mantemento e limpeza das zonas comúns.15. Queda expresamente desautorizada a realización de calquera actividade que incumpra as normativas de seguridade e saúde vixentes ou supoña a utilización/almacenaxe de materiais perigosos (produtos inflamables, etc.). 16. Queda expresamente prohibida a venda ou consumo de bebidas alcohólicas, agás o establecido no apartado 2º para a instalación de bares.17. A reverter ao Concello de Moeche, unha vez extinguido ou resolto o acordo de cesión, o uso dos espazos e bens obxecto da cesión no seu estado orixinario, salvo o desgaste sufrido polo uso.18. Poderase revogar a cesión dos locais en caso de mal uso, cambio sen motivo da actividade para a que se concede, altercados ou mala conduta, incumprimento das normas reguladoras e en xeral en todos os casos dispostos nesta ordenanza.16.1.- O Concello de Moeche poderá exercer en calquera momento a potestade de inspección a que se refire o artigo 16.6. Se do seu exercicio se deriva a comprobación de incumprimentos graves por parte da entidade beneficiaria, o Concello poderá esixir o seu cumprimento ou extinguir a cesión ou autorización de uso.16.2.- O Concello de Moeche ten as seguintes obrigacións:  As que se deriven desta Ordenanza e da legalidade vixente.  As reparacións e reposicións destinadas ao mantemento estrutural do edificio, entendéndose por tal o que afecta á estrutura do edificio, as súas fachadas e cubertas e as acometidas exteriores de servizos; sempre que sexan causa do uso normal e ordinario do centro.  O pagamento daquelas subministracións que se requiran para o correcto funcionamento das actividades e servizos de interese municipal que se realicen nos centros cedidos no caso das asociacions que cumplan os requisitos establecidos no artigo 11.1. 17.1.- O locais obxecto desta ordenanza cederanse por parte do Concello en precario. O precario extinguirase por decisión motivada da Xunta de Goberno Local do Concello, o cal reclamará con dous meses de antelación á entidade beneficiaria mediante o correspondente requirimento. O acordo de cesión pode extinguirse: a) Por finalización do seu termo inicial ou as súas prórrogas. b) Por mutuo acordo entre as partes. c) Por renuncia da entidade ou por falta de utilización efectiva dos espazos cedidos. d) Pola realización permanente ou exclusiva de actividades, servizos ou outros non contemplados no convenio de cesión ou que contravengan a presente Ordenanza, en especial actividades económicas con lucro para particulares. e) Por disolución da entidade. f) Por necesidade suficientemente motivada de uso do local para a prestación doutros servizos públicos que o requiran. g) En todo caso, cando se extinga o dereito que o Concello posúe sobre os bens de titularidade allea, e cuxo uso puido transferir ás asociacións.17.2.- No caso de que a extinción da cesión ou da autorización de uso veña motivada polos apartados f. ou g. do anterior artigo, o Concello procurará, de mutuo acordo coa asociación afectada, facilitar outro espazo municipal para o desenvolvemento das actividades e/ou servizos que viñan prestando no local obxecto do acordo.17.3.- A extinción da cesión ou da autorización de uso por calquera das causas citadas non dará dereito á entidade ou asociacións afectadas a ningún tipo de indemnización ou compensación económica.17.4.- Unha vez resolto ou extinguido o acordo de cesión ou a autorización de uso, a asociación deberá reintegrarlle ao Concello de Moeche o uso do espazo e bens cedidos no termo máximo de 15 días. En caso contrario será responsable dos danos e prexuízos que poida ocasionar a demora. Consideraranse infraccións todas as actuacións dos cesionarios de locais que contravengan as normas establecidas nesta ordenanza e conforme á seguinte cualificación: Son infraccións leves:  Todas aquelas que no presente ordenanza non se consideren graves ou moi graves. Son infraccións graves:  Causar danos e desfeitas no inmoble ou mobles do local ou dependencias anexas por uso indebido.  Introducir substancias ilegais nas dependencias.  Atentar contra a liberdade das persoas, a súa integridade física ou moral.  A reiteración, polo menos en tres ocasiones, na comisión de infraccións leves.  Realizar actividades que contraveñan a Lei 7/2011, de 5 de abril, de actividades clasificadas e espectáculos públicos e outras medidas administrativas complementarias. Son infraccións moi graves:  A reiteración, polo menos en dúas ocasións, dunha infracción grave. A aquelas persoas ou grupos que cometan as infraccións tipificadas no artigo anterior, previa instrución do oportuno expediente, impoñeránselles as sancións seguintes:  Infracción leve: multa de ata cincocentos euros (500,00 euros) e privación do uso do local de ata tres meses.  Infracción grave: multa de cincocentos euros e un céntimo (500,01 euros) a mil cincocentos euros (1.500,00 euros) e privación de uso do local de tres meses e un día a dous anos.  Infracción moi grave: multa de mil cincocentos euros e un céntimo (1.500,01 euros) a tres mil euros (3.000,00 euros) e privación de uso do local de dous anos e un día ata por tempo definitivo. Disposición adicional. As dúbidas que poidan xurdir na aplicación deste Ordenanza ou sobre aspectos puntuais non regulados no mesmo, serán resoltas pola Xunta de Goberno, previos os informes técnicos e xurídicos que se consideren pertinentes, cuxos acordos poñerán fin á vía administrativa e contra os mesmos haberá lugar a recurso contencioso-administrativo, conforme ao previsto pola Lei reguladora da devandita xurisdición, sen prexuízo de que os interesados poidan interpoñer recurso potestativo de reposición, previsto nos arts.116 e 117 da Lei 30/1992 de Réxime Xurídico das Administracións Públicas e do Procedemento Administrativo Común. Disposición final. O presente ordenanza entrará en vigor unha vez transcorridos 15 días hábiles desde a súa publicación íntegra no Boletín Oficial da Provincia conforme ao establecido en 70.2 da Lei 7/1985, de 2 de abril, Reguladora das Bases de Réxime Local. PARA USO PUNTUAL: 1. Local social de Abade 2. Planta baixa do local social de Pereiro 3 Centro Cultural Francisco Piñeiro PARA USO TEMPORAL 1. Local da planta alta do edificio municipal de Casabranca 2. Locais de oficinas do recinto feiral 3. Locais da planta alta e anexo posterior do local social de Pereiro Contra o presente Acordo, interporase recurso contencioso-administrativo, ante a Sala do Contencioso-Administrativo do Tribunal Superior de Xustiza de Galicia con sede en Santiago, no prazo de dous meses a contar desde o día seguinte á publicación do presente anuncio, de conformidade co artigo 46 da Lei 29/1998, de 13 de xullo, da Xurisdición Contencioso-Administrativa. Moeche, a 11 de abril de 2022 A Alcaldesa, Asdo. Beatriz Bascoy Maceiras